《戴胜词》
唐代·王建

戴胜谁与尔为名，木中作窠墙上鸣。声声催我急种谷，

人家向田不归宿。紫冠采采褐羽斑，衔得蜻蜓飞过屋。

可怜白鹭满绿池，不如戴胜知天时。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。